বিকৃত ধর্মীয় আদর্শ থেকে উদ্ভূত এই জঙ্গিবাদকে নির্মূল করতে বিশ্বময় শক্তি প্রয়োগের পন্থা বেছে নেওয়া হয়েছে। যেহেতু জঙ্গিরা একটি ভ্রান্ত ধর্মীয় আদর্শ দ্বারা উদ্বুদ্ধ, সেহেতু তাদেরকে দমন করতে যতই শক্তি প্রয়োগ করা হয় ততই তারা বেপরোয়া হয়ে ওঠে। এখন এটা সকলেই স্বীকার করছেন যে, শক্তি প্রয়োগের পাশাপাশি জাতির সামনে ধর্মীয় দলিল-ভিত্তিক নির্ভুল আদর্শ তুলে ধরে জঙ্গিবাদের অসারতা প্রমাণ করতে হবে। অন্যথায় ধর্মব্যবসায়ীরা ধর্মবিশ্বাসী মানুষের ঈমানকে ভুল খাতে প্রবাহিত করে দেশে সন্ত্রাসের বিস্তার ঘটাতেই থাকবে। কিন্তু সেই নির্ভুল আদর্শ কোথায় পাওয়া যাবে?